
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 266
                                                           din 25 noiembrie 2021
privind amenajarea unor locuri de parcare pentru biciclete în fiecare parcare publică existentă, amenajată pe domeniul public sau privat al Municipiului Sighișoara

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 21.861/05.08.2021 şi la Consiliul Local Sighișoara cu nr. 27.257/28.09.2021, ulterior modificat și completat, fiind comunicat cu adresa de înaintare, înregistrată la registratura generală a Municipiului Sighișoara cu nr. 21.873/05.08.2021, de referatul de aprobare, înregistrat cu nr. 21.860/05.08.2021, al grupului de consilieri locali ai Partidului Național Liberal (P.N.L.), în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, care conferă aleșilor locali dreptul de inițiativă în promovarea actelor administrative, individual sau în grup;
Având în vedere prevederile europene privind reducerea emisiilor de carbon;
Văzând Hotărârea Consiliului Local Sighişoara nr. 144/29.08.2013 privind aprobarea Regulamentului de Organizare şi Funcţionare a Parcărilor Publice cu plată aflate pe raza Municipiul Sighişoara, astfel cum a fost modificat și completat ulterior;
Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere prevederile Legii nr. 98/2016 privind achiziţiile publice, cu modificările și completările ulterioare;
Ţinând cont de prevederile Legii nr. 52/2003 privind transparenţa decizională în administraţia publică, republicată;
Având în vedere Raportul de specialitate cu nr. 1.942/17.08.2021 al S.C. Ecoserv Sig S.R.L., înregistrat la Municipiul Sighișoara cu nr. 23.251/18.08.2021 și cel al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 27.171/28.09.2021, prin care se propune ca amenajarea locurilor de parcare pentru biciclete să fie efectuată proporțional cu zonele des frecventate de persoanele vizate, de cetățeni, indicându-se totodată și aceste locații;

Având în vedere avizele favorabile ale tuturor comisiilor pe domenii de specialitate;  
În temeiul art. 129 alin. (2) lit. c) şi d), alin. (6) lit. a) și b), alin. (7) lit. s) și alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă și se amenajează un loc de parcare gratuită pentru biciclete ce va fi alocat în fiecare parcare publică existentă pe domeniul public și privat al Municipiului Sighișoara, potrivit amplasamentului configurat în anexa la prezenta.

Art. 2. (1) Se aprobă amplasarea unor suporturi de tip rastel pentru biciclete pe fiecare loc de parcare destinat bicicletelor, din fiecare parcare publică existentă, amenajată pe domeniul public sau privat al Municipiului Sighișoara.

            (2) Achiziționarea suporturilor de tip rastel pentru biciclete va fi realizată de către Municipiul Sighișoara, în limita alocațiilor bugetare existente.

(3) Ampalsarea suporturilor de tip rastel pentru biciclete va fi realizată de către S.C. Ecoserv Sig S.R.L., căreia anterior aceste bunuri îi vor fi date în administrare.

(4) Locurile de parcare gratuită amintite la art. 1 din prezenta, vor fi delimitate și marcate în mod corespunzător.

Art. 3. Date fiind prevederile articolelor precedente, prevederile Regulamentului de Organizare şi Funcţionare a Parcărilor Publice cu plată aflate pe raza Municipiului Sighişoara, cu modificările și completările ulterioare, se va actualiza în mod corespunzător.

 Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilități Publice, Guvernanță Corporativă și Transport Public Local, Serviciul Achiziții, Investiții, Fonduri Europene și Biroul Buget, Contabilitate, Salarizare – Direcţia Economică din cadrul Municipiului Sighișoara și S.C. Ecoserv Sig S.R.L..

Art. 5. Prin grija d-nei  Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu 13 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Serviciul Achiziţii, Investiții, Fonduri Europene;
  1 ex. Biroul Buget, Contabilitate, Salarizare – Direcţia Economică;

  2 ex. S.C. Ecoserv Sig S.R.L.
12 ex.

B.A. 
